கேள்வி: எஸ். புண்ணியமூர்த்தி பற்றி விளக்கவும்.
பதில்: எஸ். புண்ணியமூர்த்தி (இறப்பு: ஏப்ரல் 15, 2006) இலங்கையின் பிரபல இலங்கை வானொலி அறிவிப்பாளரும், செய்தி வாசிப்பாளருமாவார். தனது திறமையினால் பின்னர் இலங்கை ஒலிபரப்புக் கூட்டுத்தாபனம் தமிழ் செய்திப்பிரிவின் பணிப்பாளராக நியமனம் பெற்றார். வானொலி அஞ்சல், நேர்முக வர்ணனையில் புகழ் பெற்றவர்.
கேள்வி: எஸ். புண்ணியமூர்த்தி - வெளி நாடுகளில் பயிற்சி பற்றி விளக்கவும்.
பதில்: புண்ணியமூர்த்தி மேற்கு `ஜேர்மன் அரசின் புலமைப்பரிசில் பெற்று 1973 இல் செருமனி சென்று ஒலிபரப்புத் துறையில் டிப்ளோமா பட்டம் பெற்றார். இதுதவிர, 1975 இல் இந்தோனேசியாவின் ஜகார்த்தா நகரில் நடைபெற்ற அபிவிருத்தியடைந்து வரும் நாடுகளில் வானொலியின் வகிபாகம்' என்பது பற்றிய ஒருமாத கால கருத்தரங்கிலும் அவர் பங்குபற்றினார். புண்ணியமூர்த்தி 1974 இல் இலண்டன் பி.பி.சி. சென்று செய்தித் துறையில் ஒரு மாத காலம் சிறப்புப் பயிற்சியும் பெற்றார். 1981 ஆம் ஆண்டில் புதுடில்லியில் பொதுநலவாய நாடுகளின் தலைவர்கள் கலந்துகொண்ட பிராந்திய மாநாட்டில் இலங்கையிலிருந்து அறிக்கை செய்வதற்கு அங்கு சென்ற குழுவிலும் அவர் இடம்பெற்றிருந்தார்.
கேள்வி: எஸ். புண்ணியமூர்த்தி - கெளரவம் பற்றி தகவல் சொல்.
பதில்: புண்ணியமூர்த்திக்கு கனடாவில் ரொரன்டோ நகர சபை மண்டபத்தில் நடைபெற்ற `தமிழர் தகவல்' மாதாந்த சஞ்சிகையின் 15 ஆவது ஆண்டுப் பூர்த்தி விழாவில் ''நான்கு தசாப்த வானலை வித்தகர்'' என்ற விருது வழங்கப்பட்டது அவருக்குக் கிடைத்த பெருங்கௌரவமாகும்
கேள்வி: எஸ். புண்ணியமூர்த்தி - எழுதிய நூல் பற்றி தகவல் சொல்.
பதில்: தனது வானொலி அனுபவங்களை " ''செய்திகள் - வாசிப்பது எஸ். புண்ணியமூர்த்தி''" என்ற பெயரில் ஆங்கில நூலாக எழுதி வெளியிட்டிருக்கிறார். பகுப்பு:இலங்கை வானொலி தமிழ் ஒலிபரப்பாளர்கள் பகுப்பு:2006 இறப்புகள் பகுப்பு:யாழ்ப்பாண மாவட்ட மக்கள்